[pic] | COMISIA EUROPEANĂ |

Bruxelles, 15.6.2010

COM(2010)319 final

COMUNICARE A COMISIEI CĂTRE CONSILIU ȘI PARLAMENTUL EUROPEAN

Informații financiare cu privire la Fondurile europene de dezvoltare

COMUNICARE A COMISIEI CĂTRE CONSILIU ȘI PARLAMENTUL EUROPEAN

Informații financiare cu privire la Fondurile europene de dezvoltare

Preambul

Prezentul document urmează a fi anexat proiectului de buget pentru anul 2011, în conformitate cu acordurile încheiate în 1979 cu privire la procedura bugetară.

În conformitate cu articolul 7 din Acordul intern[1] și cu articolul 57 alineatele (3) și (4) din Regulamentul financiar[2], Comisia prezintă în acest document estimările cu privire la angajamente, plăți și contribuții pentru perioada 2010 - 2011, luând în considerare previziunile Băncii Europene de Investiții (BEI) cu privire la Facilitatea pentru investiții.

Ca și în anii precedenți, în prezentul document se menționează:

- stadiul execuției FED (de la al 8-lea la al 10-lea) la data de 31.12.2009;

- previziunile de execuție financiară pentru exercițiul în curs;

- estimările privind cheltuielile pentru exercițiul financiar 2011.

Statele membre virează direct către Banca Europeană de Investiții contribuțiile pentru instrumentele pe care aceasta le gestionează în cadrul celui de al 9-lea și al 10-lea FED (Facilitatea pentru investiții și subvențiile la rata dobânzii). Contribuțiile pentru celelalte instrumente, inclusiv contribuțiile pentru instrumentele anterioare gestionate de BEI (capitalul de risc și subvențiile la rata dobânzii) se virează în contul Comisiei.

În cazul în care nu se prevede altfel, toate angajamentele și plățile menționate în prezenta comunicare sunt sume brute, în sensul că nu au fost deduse sumele dezangajate și sumele recuperate. Această abordare este consecventă cu cea utilizată pentru bugetul general al Uniunii.

Introducere

Comisia și BEI au actualizat previziunile privind angajamentele și plățile pentru exercițiile financiare 2010 și 2011 pentru fiecare dintre țările ACP[3] și TTPM[4]. În special, previziunile privind plățile au fost compilate cu mare atenție, cu scopul de a ajuta statele membre să evalueze cât mai exact sumele pe care trebuie să le aloce bugetelor naționale, în același timp asigurând că există resurse financiare suficiente la dispoziția FED, astfel încât să se evite problemele de lichiditate.

În conformitate cu articolul 7 din Acordul intern cu privire la cel de al 10-lea FED[5] și cu articolul 57 alineatul (5) din Regulamentul financiar[6], estimările vor fi revizuite în comunicarea din octombrie 2010.

Graficul de mai jos prezintă evoluția generală a angajamentelor și plăților, inclusiv proiecțiile pentru 2010 (Comisie și BEI). Graficul arată foarte clar tendința structurală în creștere a plăților, începând cu anul 2000.

CE + BEI: evoluția angajamentelor și plăților 1997-2009; previziuni 2010 - 2011

[pic]

1. STADIUL EXECUțIEI FONDURILOR EUROPENE DE DEZVOLTARE LA 31 DECEMBRIE 2009 (ANGAJAMENTE, PLățI șI SITUAțIA FINANCIARă)

În anexa 1 se prezintă angajamentele din 2009, comparativ cu estimările din octombrie 2009[7].

În anexa 2 se prezintă plățile executate în 2009, comparativ cu estimările din octombrie 2009[8].

În anexa 3 se prezintă situația financiară, astfel cum apare în evidențele din 2009, precum și proiecțiile pentru 2010 și 2011.

2. PREVIZIUNI PRIVIND EXECUțIA FINANCIARă PENTRU 2010 șI 2011

NOILE PREVIZIUNI SUNT PREZENTATE ÎN ANEXELE 1-3.

Noile previziuni referitoare la contribuțiile pentru exercițiul 2010 confirmă necesarul de 3 500 milioane EUR pentru Comisie și 240 milioane EUR pentru BEI. Trebuie menționat că aceste sume sunt identice cu cele adoptate de Consiliu în noiembrie 2009[9].

Contribuțiile pentru exercițiul 2011 sunt prognozate la 3 690 milioane EUR pentru Comisie și 210 milioane EUR pentru BEI[10]. Plafonul sumei reprezentând contribuțiile aferente anului 2011 este rezultatul unei soluții de compromis între statele membre, Comisie și BEI.

Trebuie subliniat că aceste cifre reprezintă doar o previziune preliminară, care trebuie interpretată cu prudență. Comisia și BEI vor efectua noi previziuni, mai fiabile, după sfârșitul verii. Acestea vor fi prezentate în comunicarea din octombrie.

Anexa 1

Angajamente din 2009 și previziuni 2010 și 2011 |

.

[pic]

* Include anumite cheltuieli de sprijin, de ex. pentru sprijinirea instituțiilor comune și a Secretariatului ACP.

Anexa 2

Plăți executate în 2009 și previziuni pentru 2010 și 2011

.

[pic]

* Inclusiv subvenții la rata dobânzii în cadrul FED precedente și exclusiv plăţile de 21 mil. EUR efectuate de BEI la sfârșitul anului 2009, neînregistrate încă in sistemul contabil al Comisiei (0).

Anexa 3: Situația financiară înregistrată in 2009 și previziunile pentru 2010 si 2011 (mil. EUR)

[pic]

* COM(2009)616 final, 4.11.2009

** Fonduri disponibile pentru operaţiuni.

*** Inclusiv subvențiile la rata dobânzii în cadrul FED precedente și exclusiv plăţile de 21 mil. EUR efectuate de BEI la sfârșitul anului 2009, neînregistrate încă in sistemul contabil al Comisiei (0).

Anexa 4

Contribuții la FED pentru 2010, defalcate pe stat membru

mil. EUR

[pic]

[1] Acord intern între reprezentanții guvernelor statelor membre, reuniți în cadrul Consiliului, privind finanțarea ajutoarelor comunitare în baza cadrului financiar multianual pentru perioada 2008-2013 în conformitate cu Acordul de parteneriat ACP-CE și privind alocarea de asistență financiară pentru țările și teritoriile de peste mări cărora li se aplică dispozițiile părții a patra din Tratatul CE, JO L 247, 9.9.2006, p. 32.

[2] Regulamentul (CE) nr. 215/2008 al Consiliului din 18 februarie 2008 privind Regulamentul financiar aplicabil celui de al 10-lea Fond european de dezvoltare.

[3] Statele din Africa, zona Caraibelor și Pacific.

[4] Țări și teritorii de peste mări.

[5] JO L 247, 9.9.2006, p. 32.

[6] Regulamentul (CE) nr. 215/2008 al Consiliului din 18 februarie 2008 privind Regulamentul financiar aplicabil celui de al 10-lea Fond european de dezvoltare.

[7] COM(2009) 616 final din 4.11.2009.

[8] COM(2009) 616 final din 4.11.2009.

[9] Decizia Consiliului din 6 noiembrie 2009 privind contribuțiile financiare care trebuie plătite de statele membre pentru a finanța Fondul european de dezvoltare în 2010, inclusiv prima tranșă pentru exercițiul 2010 – document 15445/09.

[10] Decizia Consiliului din 27 noiembrie 2009 privind plafonul corespunzător valorii anuale a contribuțiilor care trebuie plătite de statele membre pentru a finanța Fondul european de dezvoltare în 2011 – document 16421/09.